**Projekto lyginamasis variantas**

PATVIRTINTA

Plungės rajono savivaldybės

tarybos 2021 m. spalio 28 d.

sprendimu Nr. T1-259

(kartu su 2022 m. balandžio 28 d. sprendimu Nr. T1-90)

**MOKESČIO UŽ VAIKŲ IŠLAIKYMĄ PLUNGĖS RAJONO SAVIVALDYBĖS ŠVIETIMO ĮSTAIGOSE, ĮGYVENDINANČIOSE IKIMOKYKLINIO IR PRIEŠMOKYKLINIO UGDYMO PROGRAMAS, TVARKOS APRAŠAS**

**I SKYRIUS**

**BENDROSIOS NUOSTATOS**

1. Mokesčio už vaikų išlaikymą Plungės rajono savivaldybės švietimo įstaigose, įgyvendinančiose ikimokyklinio ir priešmokyklinio ugdymo programas, tvarkos aprašas (toliau – Aprašas) reglamentuoja ikimokyklinio ir priešmokyklinio amžiaus vaikų maitinimo bei ugdymo aplinkos išlaikymo mokesčio nustatymą, lengvatų taikymą ir pateisinamų dokumentų lengvatoms taikyti pateikimo tvarką.

2.  Apraše vartojamos sąvokos atitinka Lietuvos Respublikos švietimo įstatyme vartojamas sąvokas.

**II SKYRIUS**

**MOKESČIO UŽ TEIKIAMĄ NEFORMALŲJĮ ŠVIETIMĄ PLUNGĖS RAJONO SAVIVALDYBĖS ŠVIETIMO ĮSTAIGOSE, ĮGYVENDINANČIOSE IKIMOKYKLINIO IR PRIEŠMOKYKLINIO UGDYMO PROGRAMAS, NUSTATYMAS**

3. Dienos mokestį už teikiamą neformalųjį vaikų švietimą Plungės rajono savivaldybės švietimo įstaigose, įgyvendinančiose ikimokyklinio ir priešmokyklinio ugdymo programas, sudaro:

3.1. Mokestis už maitinimą – 100 procentų vaikų dienos maitinimo normos (patvirtintos Savivaldybės tarybos sprendimu) už kiekvieną vaiko lankytą ir nepateisintai nelankytą dieną:

3.1.1. lopšelio grupės vaikams: pusryčiai – 0,45 Eur, pietūs – 0,81 Eur, vakarienė – 0,54 Eur;

3.1.2. besimokantiems pagal ikimokyklinio ugdymo programą vaikams: pusryčiai – 0,52 Eur, pietūs – 0,95 Eur, vakarienė – 0,63 Eur;

3.1.3. besimokantiems pagal priešmokyklinio ugdymo programą vaikams: pusryčiai – 0,52 Eur, vakarienė – 0,63 Eur. Mokestis už pietus vaikams, besimokantiems pagal priešmokyklinio ugdymo programą, kompensuojamas Socialinės apsaugos ir darbo ministerijos nustatyta tvarka nuo mokslo metų pradžios iki mokslo metų ugdymo proceso pabaigos.

3.2. Jeigu vaikas ugdymo įstaigoje būna ne visą darbo dieną, tėvai gali rinktis ir mokėti tik už pusryčius, už pusryčius ir pietus, už pietus ir vakarienę, tik už pietus arba tik už vakarienę. Prašymai dėl maitinimo pakeitimo įstaigos vadovui pateikiami ne dažniau kaip vieną kartą per mėnesį. Atsižvelgdama į tėvų prašymus, švietimo įstaiga gali taikyti išimtis.

3.3. Jeigu vaikas ugdymo įstaigoje išbūna ne ilgiau kaip 4 valandas, tėvai gali visiškai atsisakyti maitinimo.

„3.4. Savivaldybės tarybos nustatytas mėnesinis mokestis – ~~7,50~~ **9,50 Eur** ugdymo ir bendroms įstaigų reikmėms, kuris naudojamas pagal įstaigų patvirtintą tėvų įmokų vaiko ugdymui ir kitoms įstaigos išlaidoms dengti naudojimo tvarkos aprašą priemonėms, priskiriamoms trumpalaikio turto grupei ir skirtoms ugdymui įgyvendinti bei ugdymo aplinkai kurti, higienos, dezinfekcinėms ir valymo reikmėms įsigyti, paslaugoms, susijusioms su ugdymo įgyvendinimu, pažintinei, kultūrinei ar edukacinei veiklai apmokėti. Šis mokestis skaičiuojamas nepriklausomai nuo lankymo dienų ir teikiamų mokesčio lengvatų, išskyrus laikotarpį nuo liepos 1 d. iki rugpjūčio 31 d. Liepos–rugpjūčio mėnesiais mėnesinį mokestį moka tik įstaigą lankančių vaikų tėvai.

3.5. Mėnesinis mokestis netaikomas vaikams:

3.5.1. kurie priešmokyklinio ugdymo grupes lanko 4 valandas per dieną;

3.5.2. kurie ugdomi šeimoje pagal priešmokyklinio ugdymo bendrąją programą;

3.5.3. kuriems savivaldybės administracijos direktoriaus įsakymu yra paskirtas privalomas ikimokyklinis ugdymas.

3.6. Aprašo 3.4. papunktyje numatytas mokestis neskaičiuojamas arba mokestis proporcingai mažinamas (taikant to mėnesio vienos dienos įkainio vidurkį):

3.6.1. Lietuvos Respublikos Vyriausybei šalyje paskelbus ekstremaliąją situaciją ar karantiną, jeigu įstaigoje nevykdomas ugdymo procesas arba vaikų ugdymas organizuojamas nuotoliniu būdu;

3.6.2. dėl avarinės situacijos ugdymo įstaigoje, kai nevykdomas ugdymo procesas;

3.6.3. vaikui išvykstant/keičiant įstaigą (skaičiuojamas mokestis už einamojo mėnesio dienas iki prašymo išbraukti iš įstaigos ugdytinių sąrašų pateikimo).

4. Draudžiama iš tėvų papildomai rinkti rinkliavas, išskyrus tėvų savanorišką paramą įstaigai.

**III SKYRIUS**

**MOKESČIO UŽ VAIKŲ IŠLAIKYMĄ LENGVATŲ TAIKYMAS**

5. Mokestis už vaikų maitinimą ikimokyklinio ir priešmokyklinio ugdymo programas įgyvendinančiose įstaigose kompensuojamas 100 %, jeigu:

5.1. vaikas auga šeimoje, kuriai teikiamos socialinės priežiūros paslaugos (pateikus socialinių paslaugų tarnybos pažymą);

5.2. Savivaldybės administracijos direktoriaus įsakymu vaikui yra paskirtas privalomas ikimokyklinis ugdymas;

5.3. Vaikas auga nuo karo veiksmų į Lietuvą atvykusių karo pabėgėlių šeimoje, pateikus Migracijos departamento išduotą registracijos dokumentą (6 mėnesius nuo registracijos dokumento datos).

6. Mokestis už vaikų maitinimą ikimokyklinio ir priešmokyklinio ugdymo programas įgyvendinančiose įstaigose 50 procentų mažinamas tėvų (globėjų) prašymu, kuriame nurodoma šeimos sudėtis su vaikų gimimo datomis ir pridedami papildomi teisę į lengvatą suteikiantys dokumentai, jei:

6.1. vaikas lanko lopšelio-darželio „Pasaka“ specialiojo ugdymo grupę;

6.2. vaikas, kurio abu tėvai arba motina (tėvas), viena (-as) auginanti (-is) vaiką, yra bedarbiai (kas trys mėnesiai pristačius iš Užimtumo tarnybos pažymą);

6.3. vaikas turi tik vieną iš tėvų:

6.3.1. vienas iš tėvų miręs (pateikus mirties liudijimo kopiją);

6.3.2. vienas iš tėvų dingęs be žinios (pateikus teismo sprendimo kopiją dėl vieno iš tėvų pripažinimo dingusiu be žinios);

6.3.3. įstatymų nustatyta tvarka nėra galimybės nustatyti vaiko tėvo tapatybės arba teismas negali tėvui (motinai) priteisti vaiko išlaikymo (pateikus teismo sprendimo kopiją);

6.4. šeima augina tris ir daugiau vaikų (vaikai iki 18 metų; vyresni, jeigu mokosi mokymo įstaigų dieniniuose skyriuose, kol jiems sukanka 24 metai) (pateikus pažymas iš mokymo įstaigų rugsėjo ir sausio mėnesiais);

6.5. vaikas auga mokinių ar studentų šeimoje, kurioje bent vienas iš tėvų mokosi mokymo įstaigos dieniniame skyriuje (pateikus pažymą iš mokymo įstaigos rugsėjo ir sausio mėnesiais);

6.6. tėvas ar motina atlieka tikrąją karo tarnybą (Lietuvos Respublikos piliečių privalomąją karo tarnybą, profesinę karo tarnybą, krašto apsaugos savanorių karo tarnybą, taip pat kariūnų tarnybą) (pateikus pažymą iš tikrosios karo tarnybos vietos);

6.7. vaikas serga onkologine liga, diabetu, astma ar kita liga, dėl kurios nustatyti vidutiniai ir sunkūs neįgalumo poreikiai (pateikus tai patvirtinantį neįgalumo pažymėjimą);

6.8. vaikui nustatyti dideli arba labai dideli specialieji ugdymosi poreikiai (pateikus PPT pažymą);

6.9. vaiko abiem tėvams (globėjams) nustatytas ne didesnis kaip 40 % darbingumo lygis;

6.10. vaikas auga Plungės socialinių paslaugų centre (pateikus Centro vadovo prašymą).

7. Pasikeitus aplinkybėms, dėl kurių buvo taikoma mokesčio lengvata, tėvai įpareigojami raštu per mėnesį apie tai informuoti ugdymo įstaigos vadovą.

8. Tėvai atsako už pateikiamų dokumentų ir informacijos teisingumą.

9. Mokestis už vaikų maitinimą neskaičiuojamas ir nemokamas už nelankytas dienas, pateikus patirtinančius dokumentus pagal įstaigose nustatytą tvarką.

10. Dokumentai, kuriais vadovaujantis taikomos lengvatos, pateikiami švietimo įstaigos direktoriui, priimant vaiką į ugdymo įstaigą, o dokumentai apie vėliau atsiradusią teisę į lengvatą – visomis darbo dienomis. Lengvata taikoma nuo prašymo bei dokumentų, patvirtinančių lengvatos taikymą, pateikimo kitos dienos. už praėjusį laikotarpį mokestis neperskaičiuojamas, išskyrus šeimoms, gaunančioms socialines pašalpas. Šeimoms, gaunančioms socialines pašalpas, mokestis perskaičiuojamas nuo pašalpos skyrimo mėnesio už praėjusį laikotarpį, ne ilgesnį kaip trys mėnesiai. Dėl objektyvių priežasčių laiku nepateikus pažymos, mokestis perskaičiuojamas nuo pašalpos skyrimo mėnesio. Nepateikus dokumentų, mokestis mokamas bendra tvarka.

**IV SKYRIUS**

**BAIGIAMOSIOS NUOSTATOS**

11. Mokestis už vaiko maitinimą ir ugdymo reikmių tenkinimą įstaigose, įgyvendinančiose ikimokyklinio ir priešmokyklinio ugdymo programas, mokamas už praėjusį mėnesį ir turi būti sumokėtas iki kito mėnesio 25 dienos.

12. Už mokesčio surinkimą yra atsakingas įstaigos direktorius ar direktoriaus įgaliotas asmuo.

13. Nesumokėjus mokesčio be pateisinamos priežasties už du mėnesius, įstaigos vadovas turi teisę išreikalauti jį įstatymų nustatyta tvarka. Be pateisinamos priežasties nemokant už lopšelį -darželį ilgiau kaip du mėnesius, įstaigos vadovas turi teisę išbraukti vaiką iš ikimokyklinio ugdymo įstaigos vaikų sąrašų.

14. Neatsiskaičius su anksčiau lankyta ikimokyklinio ugdymo įstaiga, vaikas negali būti priimamas į kitą miesto (rajono) ugdymo įstaigą, kuri vykdo ikimokyklinio ir priešmokyklinio ugdymo programas.

15. Ugdymo įstaigos iki kiekvienų metų vasario 1 d. savo internetinėje svetainėje pateikia surinkto aplinkos išlaikymo mokesčio praėjusių metų panaudojimo ataskaitą.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_