

**LIETUVOS RESPUBLIKOS ŠVIETIMO, MOKSLO IR SPORTO MINISTERIJA**

Biudžetinė įstaiga, A. Volano g. 2, 01124 Vilnius, tel. (8 5) 219 1225/219 1152, el. p. smmin@smsm.lt, https://smsm.lrv.lt. Duomenys kaupiami ir saugomi Juridinių asmenų registre, kodas 188603091.

Atsisk. sąsk. LT30 7300 0100 0245 7205 „Swedbank“, AB, kodas 73000

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |
| --- | --- | --- |
| Lietuvos Respublikos finansų ministerijai  Lietuvos Respublikos teisingumo ministerijai  Lietuvos Respublikos krašto apsaugos ministerijai  Lietuvos Respublikos vidaus reikalų ministerijai  Lietuvos savivaldybių asociacijai  Lietuvos švietimo ir mokslo profesinei sąjungai  Švietimo ir mokslo profesinei sąjungai  „Solidarumas“  Lietuvos profesinei sąjungai „Sandrauga“  Lietuvos švietimo darbuotojų profesinei sąjungai  Lietuvos švietimo įstaigų vadovų profesinei  sąjungai |  | 2023 -    -    Nr.  Į |

|  |
| --- |
| **DĖL LIETUVOS RESPUBLIKOS VYRIAUSYBĖS NUTARIMŲ PAKEITIMŲ PROJEKTŲ** |

Švietimo, mokslo ir sporto ministerija teikia derinti:

1. Lietuvos Respublikos Vyriausybės nutarimo „Dėl Lietuvos Respublikos Vyriausybės 2011 m. birželio 29 d. nutarimo Nr. 768 „Dėl Mokyklų, vykdančių formaliojo švietimo programas, tinklo kūrimo taisyklių patvirtinimo“ pakeitimo“ projektą (toliau – Nutarimo projektas Nr. 1), parengtą įgyvendinant Lietuvos Respublikos švietimo įstatymo Nr. I-1489 28, 37, 42, 43, 44, 66 ir 67 straipsnių pakeitimo įstatymo 1, 2, 3, 4, 6, 7, 8 straipsnių nuostatas (toliau – Švietimo įstatymo pakeitimo įstatymas) ir Lietuvos Respublikos švietimo įstatymo 41 ir 67 straipsnių nuostatas, kurios įsigaliojo 2023 m. liepos 1 d. (2022 m. gruodžio 22 įstatymo Nr. XIV-1726 redakcija).

2. Lietuvos Respublikos Vyriausybės nutarimo „Dėl Lietuvos Respublikos Vyriausybės 2021 m. gruodžio 22 d. nutarimo Nr. 1110 „Dėl Lietuvos Respublikos Vyriausybės 2011 m. birželio 29 d. nutarimo Nr. 768 „Dėl Mokyklų, vykdančių formaliojo švietimo programas, tinklo kūrimo taisyklių patvirtinimo“ pakeitimo“ pakeitimo“ projektą (toliau – Nutarimo projektas Nr. 2).

Prašome išvadas dėl Nutarimų projektų Nr. 1 ir Nr. 2 (toliau – abu kartu Nutarimų projektai) pateikti skubos tvarka, nes Nutarimų projektais siekiama įgyvendinti Švietimo įstatymo pakeitimo įstatymą, kuris priimtas įgyvendinant Lietuvos Respublikos Konstitucinio Teismo 2023 m. balandžio 26 d. nutarimo Nr. KT40-N4/2023 „Dėl Lietuvos Respublikos švietimo įstatymo 43 straipsnio 7 dalies, Lietuvos Respublikos Vyriausybės 2011 m. birželio 29 d. nutarimu Nr. 768 patvirtintų Mokyklų, vykdančių formaliojo švietimo programas, tinklo kūrimo taisyklių nuostatų atitikties Lietuvos Respublikos Konstitucijai“ (toliau – Konstitucinio Teismo nutarimas) nuostatas, įsigaliosiančias 2024 m. sausio 2 d.

Nutarimų projektų tikslas – sudaryti prielaidas pagerinti kokybiško bendrojo ugdymo prieinamumą, sumažinti atskirtį tarp skirtingų socialinių grupių žmonių, stiprinti mokyklų tinklą ir efektyviau naudoti mokymo lėšas.

Uždaviniai:

1) siekiant aukštesnės ugdymo kokybės ir mokinių socialinių įgūdžių stiprinimo, nustatyti bendrųjų, specialių ir papildomų kriterijų, kuriuos atitinkančios mokyklos gali vykdyti bendrojo ugdymo programas, kokybines ir kiekybines reikšmes.

2) Mokyklų, vykdančių formaliojo švietimo programas, tinklo kūrimo taisyklių nuostatas suderinti su galiojančiais teisės aktais.

|  |  |
| --- | --- |
| I. Sprendžiama problema Nutarimo projektu Nr. 1 | 1. Šiuo metu įgyvendinant Švietimo įstatymo nuostatas, Mokyklų, vykdančių formaliojo švietimo programas, tinklo kūrimo taisyklėse, patvirtintose Lietuvos Respublikos Vyriausybės 2011 m. birželio 2011 m. birželio 29 d. nutarimu Nr. 768 ,,Dėl Mokyklų, vykdančių formaliojo švietimo programas, tinklo kūrimo taisyklių patvirtinimo“ (toliau – Taisyklės), nustatytos mokyklų tinklo kūrimo bendrosios nuostatos, mokyklų tinklo pertvarkos bendrųjų planų rengimo, tvirtinimo ir įgyvendinimo nuostatos, bendrojo ugdymo mokyklų paskirtys ir vykdomos programos, nustatyti bendrieji ir specialieji kriterijai, kuriuos atitinkančios mokyklos gali vykdyti bendrojo ugdymo programas. Taip pat nustatyti kriterijai mokykloms, vykdančioms specializuoto ugdymo krypties programas, savivaldybių mokykloms (klasėms), skirtoms šalies (regiono) mokiniams, turintiems specialiųjų ugdymosi poreikių, kurioms skiriama ūkio lėšų iš Lietuvos Respublikos valstybės biudžeto.  Įgyvendinant Konstitucinio Teismo nutarimą, Švietimo įstatymo pakeitimo įstatyme nustatyti bendrieji, specialieji ir papildomi kriterijai, kuriuos atitinkančios mokyklos gali vykdyti bendrojo ugdymo programas, o šių kriterijų kokybines ir kiekybines reikšmes pavesta Vyriausybei nustatyti Taisyklėse.  2. Švietimo įstatymo pakeitimo įstatymo 1 straipsnio 2 dalyje (Švietimo įstatymo 28 straipsnio 8 dalis) nustatyta, kad švietimo, mokslo ir sporto ministras tvirtina ir įgyvendina valstybinių mokyklų, savivaldybės taryba – savivaldybiųmokyklų tinklo pertvarkos bendruosius planus vadovaudamiesi Švietimo įstatymo 43 straipsnio 8–14 dalyse nustatytais kriterijais ir Vyriausybės patvirtintomis Taisyklėmis. Todėl būtina patikslinti Taisyklių nuostatas dėl mokyklų tinklo pertvarkos bendrųjų planų tvirtinimo ir įgyvendinimo.  3. Nuo 2011 metų Švietimo įstatymo 41 straipsnio 7 dalyje nustatyti atskiri atvejai, kada gimnazijos gali vykdyti akredituotą vidurinio ugdymo programą ir pagrindinio ugdymo programą ar akredituotą vidurinio ugdymo programą, pagrindinio ugdymo programą ir pradinio ugdymo programą, detalizuoti Taisyklėse. Nuo 2023 m. liepos 1 d. Švietimo įstatymo 41 straipsnio 7 dalyje (2022 m. gruodžio 22 d. įstatymo Nr. XIV-1726 redakcija) įteisintas dar vienas atvejis, kada gimnazija gali vykdyti akredituotą vidurinio ugdymo programą ir pagrindinio ugdymo programą ar akredituotą vidurinio ugdymo programą, pagrindinio ugdymo programą ir pradinio ugdymo programą, t. y. savivaldybės kadetų ugdymo gimnazija, skirta šalies (regiono) mokiniams. Todėl anksčiau minėtą atvejį būtina įteisinti ir Taisyklėse.  4. Švietimo įstatymo 41 straipsnio 9 dalyje nustatyta, kad bendrojo ugdymo mokyklų paskirčių ir vykdomų ugdymo programų galimą įvairovę nustato Vyriausybės patvirtintos Mokyklų, vykdančių formaliojo švietimo programas, tinklo kūrimo taisyklės. Švietimo, mokslo ir sporto ministrui patvirtinus Specializuoto ugdymo krypties programų (pradinio, pagrindinio ir vidurinio ugdymo kartu su inžineriniu ugdymu programų) inžinerinio ugdymo dalį, savivaldybės yra įsteigusios inžinerines gimnazijas, skirtas 7 (6)–18 metų mokiniams, turintiems išskirtinių gabumų matematikai, gamtos mokslams, technologijoms ir inžinerinei kūrybai, mokytis pagal specializuoto ugdymo krypties programas (pradinio, pagrindinio ir akredituotą vidurinio ugdymo kartu su inžineriniu ugdymu programas), tačiau šių gimnazijų paskirtis neįteisinta Taisyklėse.  Mokyklose pradinėse klasėse mokosi vis daugiau mokinių, kuriems nustatomi dideli arba labai dideli specialieji ugdymosi poreikiai dėl elgesio ir emocijų sutrikimų ar įvairiapusių raidos sutrikimų. Kartais šių mokinių specialieji ugdymosi poreikiai gali būti geriau tenkinami specialiosiose mokyklose (specialiosiose klasėse), nei bendrosiose klasėse.  5. Specialiojo ugdymo centrai ne tik ugdo dėl įgimtų ar įgytų sutrikimų specialiųjų ugdymosi poreikių turinčius mokinius, bet, teikdami bendrosioms bendrojo ugdymo mokykloms metodinę, konsultacinę pagalbą, prisideda prie Švietimo įstatymo 5 straipsnio 5 punkte įtvirtinto įtraukties principo nuostatų įgyvendinimo, todėl Taisyklėse būtina patikslinti specialiojo ugdymo centrų paskirties aprašymą.  6. Pasikeitus teisiniam reglamentavimui, kai kurių mokyklų paskirčių aprašymas neatitinka galiojančių teisės aktų: Studijų, mokymo programų ir kvalifikacijų registre nėra įregistruotų pritaikytos pradinio ugdymo programos, pritaikytos pagrindinio ugdymo programos, todėl tikslintinas specialiosios mokyklos, specialiosios mokyklos-daugiafunkcio centro, specialiojo ugdymo centro paskirties aprašymas dėl programų vykdymo; menų mokykla nevykdo specializuoto ugdymo krypties programos (pradinio, pagrindinio ir akredituotos vidurinio ugdymo kartu su muzikos, dailės, meno ugdymu programos), profesinio mokymo programų, todėl tikslintinas menų mokyklos paskirties aprašymas dėl programų vykdymo.  7. Švietimo įstatymo 67 straipsnio 4 dalyje (2022 m. gruodžio 22 d. įstatymo Nr. XIV-1726 redakcija, įsigaliojusi 2023 m. liepos 1 d.) nustatyta, kad savivaldybės kadetų ugdymo mokyklai, skirtai šalies (regiono) mokiniams, atitinkančiai Taisyklėse nustatytą paskirtį, skiriama ūkio lėšų iš Lietuvos Respublikos valstybės biudžeto, todėl būtina papildyti mokyklų, kurioms skiriama ūkio lėšų iš Lietuvos Respublikos valstybės biudžeto, paskirčių sąrašą.  8. Į šalį atvyksta gyventi vis daugiau mokinių, nemokančių lietuvių kalbos. Siekiant sėkmingos jų socialinės integracijos ir mokymosi pagal bendrojo ugdymo programas, bendrųjų bendrojo ugdymo mokyklų išlyginamosiose klasėse jiems organizuojamas intensyvus lietuvių kalbos mokymasis. Siekiant sėkmingų mokymosi rezultatų ir efektyvaus skiriamų mokymo lėšų panaudojimo, būtina nustatyti didžiausią ir mažiausią mokinių skaičių išlyginamosiose klasėse.  9. Eilę kartų keičiant Taisykles ir siekiant išvengti numeracijos keitimo, skyriuje „Bendrosios nuostatos“ naujas reglamentavimas buvo inkorporuojamas esančiuose punktuose, nors ne visada buvo išlaikomas logiškumas. |
| II. Siūlomos priemonės dėl Nutarimo projekto Nr. 1 | 1. Įgyvendinant 2024 m. sausio 2 d. įsigaliosiančią Švietimo įstatymo 43 straipsnio 15 dalies nuostatą, kad Švietimo įstatymo 43 straipsnio 8 dalyje nurodytų kriterijų kiekybinės ir kokybinės reikšmės nustatomos Vyriausybės patvirtintose Taisyklėse, siūloma:  – 43 straipsnio 8 dalies 1–6, 8 punktuose nustatytų bendrųjų kriterijų, kuriuos turi atitikti visos mokyklos, vykdančios bendrojo ugdymo programas, kokybinę reikšmę ir kiekybines reikšmes nustatyti Taisyklių 1 priede. Pažymėtina, kad dėl III gimnazijos klasių sudarymo siūloma taikyti tokias pat nuostatas, kurios turėjo įsigalioti 2024 m. sausio 1 d. pagal Lietuvos Respublikos Vyriausybės nutarimą „Dėl Lietuvos Respublikos Vyriausybės 2021 m. gruodžio 22 d. nutarimo Nr. 1110 „Dėl Lietuvos Respublikos Vyriausybės 2011 m. birželio 29 d. nutarimo Nr. 768 „Dėl Mokyklų, vykdančių formaliojo švietimo programas, tinklo kūrimo taisyklių patvirtinimo“ pakeitimo“ pakeitimo“ (toliau – Tinklo taisyklių pakeitimas). Privalu sudaryti ne mažiau kaip dvi III gimnazijos klases, o atvejai, kada galima sudaryti vieną III gimnazijos klasę, nustatyti 1priedo 7.2.1–7.2.10 papunkčiuose;  – 43 straipsnio 8 dalies 7 punkte nustatyto bendrojo kriterijaus kokybinę reikšmę nustatyti Taisyklių 22.2.1 papunktyje, o kiekybines reikšmes Taisyklių 2 ir 3 prieduose. Siūlomi klasių sudarymo dydžiai ir jų jungimo principai išliktų tokie patys, kokie turėjo įsigalioti 2024 m. sausio 1 d. pagal Tinklo taisyklių pakeitimą. Mažiausias mokinių skaičius 1–8 (I–II gimnazijos) klasėse, jungtinėse pradinėse klasėse gali būti 8 mokiniai, didžiausias mokinių skaičius 1–4 klasėse – 24 mokiniai, 1–8 (I–II gimnazijos) klasėse – 30 mokinių. III gimnazijos ir IV gimnazijos klasėje didžiausias mokinių skaičius – 30, mažiausias – 21 mokinys. Atvejai, kada III gimnazijos klasėje gali būti ne mažiau kaip 12 mokinių, nustatyti Taisyklių 2 priedo 4 punkte.  Taip pat Taisyklių 22.2.2 papunktyje siūloma nustatyti, kada valstybinių ir savivaldybių mokyklų savininko teises ir pareigas įgyvendinanti institucija (dalyvių susirinkimas) 1–8 (I–II gimnazijos) klasėse gali nustatyti mažesnį nei 8 mokinių skaičių.  Taisyklių 23 punkte valstybinių ir savivaldybių mokyklų savininko teises ir pareigas įgyvendinančioms institucijoms (dalyvių susirinkimams) rekomenduojama, reguliuojant mokinių srautus tarp mokyklų, mažinti didžiausią mokinių skaičių 1–4 klasėse 1 ar 2 mokiniais, o 1–8 (I–II gimnazijos), III–IV gimnazijos klasėse 1–4 mokiniais.  Siūloma nustatyti, kad nevalstybinėje bendrojo ugdymo mokykloje klasių dydį nustato savininkas (dalyvių susirinkimas), klasės jungiamos vadovaujantis Taisyklių 2 ir 3 priedais (Taisyklių 24 punktas).  Siūloma nustatyti, kad pradinės mokyklos, progimnazijos, pagrindinės mokyklos ar gimnazijos tipo mokyklose pagal ikimokyklinio ugdymo, priešmokyklinio ugdymo, bendrojo ugdymo programas turi mokytis ne mažiau kaip 60 mokinių. Taip pat nustatytos galimos išimtys. (Taisyklių 1 priedo 7.1 papunktis).  Įgyvendinant 2024 m. sausio 2 d. įsigaliosiančią Švietimo įstatymo 43 straipsnio 15 dalies nuostatą dėl 9–14 dalyse nurodytų kriterijų kiekybinių ir kokybinių reikšmių nustatymo Vyriausybės patvirtintose Taisyklėse, Švietimo įstatymo 43 straipsnio 9–12 dalyse nustatytų kriterijų siūlomos kokybinės ir kiekybinės reikšmės pateiktos Taisyklių 1 priedo II skyriuje (Specialieji kriterijai), o 13 ir 14 dalyse nustatytų kriterijų siūlomos kokybinės ir kiekybinės reikšmės pateiktos Taisyklių 1 priedo III skyriuje (Papildomi kriterijai).  Siūloma Taisyklėse atsisakyti V skyriaus „Gimnazijos tipui priskiriamos mokyklos, vykdančios specializuoto ugdymo krypties programą, kuriai reikia ugdymo nuoseklumo, kriterijai“, nes 2024 m. sausio 2 d. įsigaliosiančioje Švietimo įstatymo 43 straipsnio 9 dalyje nustatyti specialieji kriterijai, o jų kokybinės ir kiekybinės reikšmės – Taisyklių 1 priedo II skyriuje (Specialieji kriterijai).  Taip pat siūloma Taisyklių V skyriuje „Savivaldybių mokyklų (klasių), skirtų šalies (regiono) mokiniams, turintiems specialiųjų ugdymosi poreikių, savivaldybių kadetų mokykloms, skirtoms šalies (regiono) mokiniams, kurioms skiriama ūkio lėšų iš Lietuvos Respublikos valstybės biudžeto, paskirtis“ atsisakyti kriterijų dėstymo, nes kriterijai mokykloms, skirtoms šalies (regiono) mokiniams, nustatyti Švietimo įstatymo 43 straipsnio 13 dalyje, o Taisyklių 1 priedo III skyriuje „Papildomi kriterijai“ kriterijų –kokybinė ir kiekybinės reikšmės.  2. Įgyvendinant Švietimo įstatymo pakeitimo įstatymo 1 straipsnio 2 dalies (Švietimo įstatymo 8 dalis) nuostatas, siūloma patikslinti Taisyklių 33 punktą ir nustatyti, kad valstybinių mokyklų tinklo pertvarkos bendrojo plano projektą rengia Švietimo, mokslo ir sporto ministerija, jį tvirtina ir įgyvendina švietimo, mokslo ir sporto ministras, savivaldybių mokyklų tinklo pertvarkos bendrųjų planų projektus rengia savivaldybės administracija, tvirtina ir įgyvendina savivaldybių tarybos.  3. Įgyvendinant Švietimo įstatymo 41 straipsnio 7 dalies (2022 m. gruodžio 22 d. įstatymo Nr. XIV-1726 redakcija), įsigaliojusios 2023 m. liepos 1 d., nuostatas, siūloma įteisinti mokyklos paskirtį – savivaldybės kadetų ugdymo gimnazija, skirta šalies (regiono) mokiniams (Taisyklių 20.4.3.4 papunktis).  4. Atsižvelgiant į tai, kad Švietimo įstatymo 9, 10, 11 straipsniuose nustatyta, kad bendrasis ugdymas gali būti vykdomas kartu su dailės, muzikiniu, meniniu, sportiniu ar kitu ugdymu ir, kad švietimo, mokslo ir sporto ministras yra patvirtinęs Specializuoto ugdymo krypties programų (pradinio, pagrindinio ir vidurinio ugdymo kartu su inžineriniu ugdymu programų) inžinerinio ugdymo dalį, bei savivaldybės yra įsteigusios tokias programas vykdančių gimnazijų, siūlome įteisinti mokyklos paskirtį – inžinerinė gimnazija (Taisyklių 21.3.1.6 papunktis).  Siekiant geriau tenkinti mokinių, turinčių didelių arba labai didelių specialieji ugdymosi poreikių dėl elgesio ir emocijų sutrikimų ar įvairiapusių raidos sutrikimų, siūloma įteisinti šias mokyklų paskirtis: pradinė specialioji mokykla, turintiems elgesio ir emocijų sutrikimų, pradinė specialioji mokykla, turintiems įvairiapusių raidos sutrikimų (Taisyklių 22.1.1.6, 22.1.1.7 papunkčiai), specialioji mokykla-darželis elgesio ir emocijų sutrikimų turintiems mokiniams, specialioji mokykla-darželis įvairiapusių raidos sutrikimų turintiems mokiniams (Taisyklių 21.1.2.6 ir 21.1.2.7).  5. Siekiant sėkmingiau įgyvendinti Švietimo įstatymo 5 straipsnio 5 punkte įtvirtinto įtraukties principo nuostatas, siūloma patikslinti Specialiojo ugdymo centro paskirtį, aiškiau, detaliau nustatant bendrųjų bendrojo ugdymo mokyklų konsultavimo funkcijas (Taisyklių 21.2.1.2 ir 21.3.2.2 papunkčiai). Taip pat siūloma patikslinti Taisyklių 2 priedo pastabą, atsisakant nuostatos „gali būti“. Pritarus siūlymui, bendrosiose klasėse, kuriose mokysis mokiniai dėl įgytų ar įgimtų sutrikimų turintys didelių arba labai didelių specialiųjų ugdymosi poreikių, galės mokytis mažesnėse klasėse, nes vienas toks mokinys prilyginamas dviem tos klasės mokiniams.  6. Studijų, mokymo programų ir kvalifikacijų registre nėra įregistruotų pritaikytos pradinio ugdymo programos ir pritaikytos pagrindinio ugdymo programos, bet yra įregistruotos pradinio ugdymo individualizuota programa ir pagrindinio ugdymo individualizuota programa, todėl siūloma nustatyti, kad specialioji mokykla, specialioji mokykla-daugiafunkcis centras, specialiojo ugdymo centras vykdo pradinio ugdymo individualizuotą programą ir pagrindinio ugdymo individualizuotą programą. Menų mokykla nevykdo specializuoto ugdymo krypties programos (pradinio, pagrindinio ir akredituotos vidurinio ugdymo kartu su muzikos, dailės, meno ugdymu programos), profesinio mokymo programų, bet vykdo švietimo, mokslo ir sporto ministro patvirtintą Specializuoto ugdymo krypties programų (pradinio, pagrindinio ir vidurinio ugdymo kartu su meniniu ugdymu programų) meninio ugdymo dalį. Taip pat Menų mokykla nevykdo profesinio mokymo programos, bet vykdo profesinio mokymo programų modulius, todėl siūloma patikslinti, kokias programas vykdo Menų mokykla (Taisyklių 21.3.1.3 papunktis).  7. Įgyvendinant Švietimo įstatymo 67 straipsnio 4 dalies (2022 m. gruodžio 22 d. įstatymo Nr. XIV-1726 redakcija), įsigaliojusios 2023 m. liepos 1 d., nuostatas, siūloma mokyklų, kurioms skiriama ūkio lėšų iš Lietuvos Respublikos valstybės biudžeto, paskirčių sąrašą papildyti savivaldybės kadetų ugdymo gimnazija (Taisyklių 31 punktas).  8. Siekiant sėkmingesnio mokinių, atvykusių iš kitų šalių ir nemokančių lietuvių kalbos, intensyvaus lietuvių kalbos mokymosi bendrųjų bendrojo ugdymo mokyklų išlyginamosiose klasėse, siūloma nustatyti, kad tokiose klasėse didžiausias mokinių skaičius gali būti 20 mokinių, mažiausias – 8 mokiniai (Taisyklių 3 priedo 15 punktas).  9. Taisyklių skyriuje „Bendrosios nuostatos“ esminių nuostatų pakeitimo nesiūloma, o siūloma galiojančias nuostatas išdėstyti nuosekliau ir logiškiau. Pvz., 5 punkte išbraukta nuostata perkelta į 19 punktą, 6 punkte išbrauktos nuostatos perkeltos į 7 ir 11 punktus ir kt.  Siūloma patikslinti nuostatą, kad mokyklų, vykdančių bendrojo ugdymo programas, savininkų teises ir pareigas įgyvendinančios institucijos (dalyvių susirinkimai), savininkai vertina atitiktį Švietimo įstatymo 43 straipsnyje nustatytiems bendriesiems ir specialiesiems kriterijams ir Taisyklėse nustatytoms jų kokybinėms ir kiekybinėms reikšmėms (Taisyklių 16 punktas).  Tai pat atsisakoma nuostatų, prieštaraujančių Lietuvos Respublikos civilinio kodekso 2.104 straipsnio 3 daliai. Atsižvelgiant į minėtą Civilinio kodekso nuostatą, siūloma atsisakyti dabar galiojančių Taisyklių 16 punkto nuostatos dėl savivaldybės arba valstybinės mokyklos pertvarkymo į nevalstybinę mokyklą. |
| II. Sprendžiama problema Nutarimo projektu Nr. 2 | Nutarimo projektas Nr. 2 parengtas, siekiant įgyvendinti Konstitucinio Teismo nutarimą, kuriuo pripažinti Lietuvos Respublikos Vyriausybės 2021 m. gruodžio 22 d. nutarimo Nr. 1110 „Dėl Lietuvos Respublikos Vyriausybės 2011 m. birželio 29 d. nutarimo Nr. 768 „Dėl Mokyklų, vykdančių formaliojo švietimo programas, tinklo kūrimo taisyklių patvirtinimo“ pakeitimo“ 1.2.4, 1.2.26 papunkčiai tiek, kiek juose nustatyti formalūs (kiekybiniai) kriterijai, kuriuos turi atitikti savivaldybių bendrojo ugdymo mokyklos, 1.2.41, 1.2.42, 1.2.43 papunkčiai prieštarauja Lietuvos Respublikos Konstitucijos 40 straipsnio 1 daliai, 41 straipsnio 2 daliai, 120 straipsnio 2 daliai, konstituciniam teisinės valstybės principui. Atsižvelgiant į tai, kad vykdant Konstitucinio Teismo nutarimą, kriterijai išdėstyti Švietimo įstatymo pakeitimo įstatyme, o Taisyklės (Nutarimo projektas Nr. 1) dėstomos nauja redakcija, todėl Lietuvos Respublikos Vyriausybės 2021 m. gruodžio 22 d. nutarimo Nr. 1110 nuostatos, susijusios su kriterijų kokybinėmis ir kiekybinėmis reikšmėmis, siūlomos išdėstyti Nutarimo projekte Nr. 1. |
| III. Siūlomos priemonės dėl Nutarimo projekto Nr. 2 | Atsižvelgiant į tai, kad vykdant Konstitucinio Teismo nutarimą kriterijai išdėstyti Švietimo įstatymo pakeitimo įstatyme, o Taisyklės (Nutarimo projektas Nr. 1) dėstomos nauja redakcija, todėl Lietuvos Respublikos Vyriausybės 2021 m. gruodžio 22 d. nutarimo Nr. 1110 nuostatos, susijusios su kriterijų kokybinėmis ir kiekybinėmis reikšmėmis, siūlomos išdėstyti Nutarime Nr. 1, o Nutarimo projektu Nr. 2 siūloma pripažinti netekusiais galios dar neįsigaliojusius Lietuvos Respublikos Vyriausybės 2021 m. gruodžio 22 d. nutarimo Nr. 1110 „Dėl Lietuvos Respublikos Vyriausybės 2011 m. birželio 29 d. nutarimo Nr. 768 „Dėl Mokyklų, vykdančių formaliojo švietimo programas, tinklo kūrimo taisyklių patvirtinimo“ pakeitimo“ 1.2.4, 1.2.26, 1.2.41, 1.2.42, 1.2.43 papunkčius. |
| IV. Priemonių kaštai | Nutarimo projektui Nr. 1 įgyvendinti papildomų lėšų iš Lietuvos Respublikos valstybės biudžeto nereikės. |
| V. Nauda visuomenei | Pritarus teikiamiems pasiūlymams:   * mažės ugdymo(-si) rezultatų skirtumai tarp skirtingų savivaldybių ir mokyklų; * mokiniai bus ugdomi pagal jiems aktualų ugdymo turinį; * nuo 2024 m. rugsėjo 1 d. daliai mokinių, besimokantiems pagal vidurinio ugdymo programą, gimnazijose, bus didesnės galimybės pasirinkti jiems svarbius mokomuosius dalykus, ugdymo turinį, programos lygį, atsižvelgiant į planuojamą tolesnį mokymosi ar studijų kryptį; * daugiau individualaus dėmesio bus skiriama mokiniams dėl įgimtų ar įgytų sutrikimų, turintiems didelių ar labai didelių specialiųjų ugdymosi poreikių, ugdomiems bendrųjų bendrojo ugdymo mokyklų bendrosiose klasėse; * pagerės mokinių ugdymo(si) sąlygos, mokiniai gaus daugiau mokymosi pagalbos; * mokiniai,nepasiekę vertinto dalyko patenkinamo pasiekimų lygmens pagal nacionalinių mokinių pasiekimų patikrinimų ar pagrindinio ugdymo pasiekimų patikrinimų rezultatus, bus daugiau konsultuojami; * daugiau mokinių, gaunančių nemokamą maitinimą, finansinę ir kitą paramą, turės galimybę dalyvauti neformaliojo vaikų švietimo programose, Kultūros paso edukacijose; * daugiau mokytojų turės galimybę dirbti visu etatu, daugiau lėšų bus skiriama ugdymui ir neformaliam švietimui, o ne administravimui. |
| IV. Nutarimo projekto Nr.1 efektyvumo stebėsena | Nutarimo projekto efektyvumo stebėseną vykdys Švietimo, mokslo ir sporto ministerija ir Nacionalinė švietimo agentūra, kuri nuo 2023 m. liepos 1 d. atlieka valstybinę švietimo teikėjų (išskyrus aukštąsias mokyklas) veiklos priežiūrą. Nacionalinė švietimo agentūra kiekvienais metais analizuos mokyklų̨, vykdančių̨ formaliojo švietimo programas, tinklo pertvarkos bendruosius planus, vertins jų̨ įgyvendinimą̨, prognozuos galimus mokyklų̨ tinklo kaitos scenarijus bei teiks siūlymus savininko teises ir pareigas įgyvendinančioms institucijoms (dalyvių susirinkimams) dėl reikalingų mokyklų̨, vykdančių̨ formaliojo švietimo programas, tinklo pertvarkos sprendimų priėmimo.  Nacionalinė švietimo agentūra vykdys Švietimo įstatymo 43 straipsnio 8 dalies 1–8 punktuose ir 9–14 dalyse nurodytų kriterijų Taisyklėse nustatytų reikšmių stebėseną.  Švietimo, mokslo ir sporto ministras kiekvienais metais tvirtins gimnazijų, kurioms leidžiama sudaryti po vieną III gimnazijos klasę su 21 mokiniu ar 12 mokinių, sąrašus ir mokyklų (klasių), skirtų šalies (regiono) mokiniams, kurioms ūkio lėšos skiriamos iš Lietuvos Respublikos valstybės biudžeto.  Švietimo, mokslo ir sporto ministras kiekvienais metais nustatys savivaldybėms, kurioms skiriamos valstybės biudžeto specialios tikslinės dotacijos ugdymo reikmėms finansuoti, savivaldybių mokykloms (klasėms arba grupėms), skirtoms šalies (regiono) mokiniams, turintiems specialiųjų ugdymosi poreikių, ir kitoms savivaldybėms perduotoms įstaigoms išlaikyti ir koordinuotai teikiamų paslaugų vaikams nuo gimimo iki 18 metų (turintiems didelių ir labai didelių specialiųjų ugdymosi poreikių – iki 21 metų) ir vaiko atstovams koordinavimui finansuoti, tikslą ir tikslo vertinimo kriterijus. |

Nutarimų projektai neprieštarauja Aštuonioliktosios Lietuvos Respublikos Vyriausybės programai.

Nutarimų projektai neperkelia ir neįgyvendina Europos Sąjungos teisės aktų nuostatų.

Nutarimų projektai nėra notifikuotini Europos Komisijai pagal Lietuvos Respublikos Vyriausybės 1999 m. gegužės 20 d. nutarimo Nr. 617 „Dėl Informacijos apie techninius reglamentus ir atitikties įvertinimo procedūras taisyklių patvirtinimo“ reikalavimus.

Nutarimų projektai parengti laikantis Lietuvos Respublikos valstybinės kalbos, Lietuvos Respublikos teisėkūros pagrindų įstatymų reikalavimų ir atitinka bendrinės lietuvių kalbos normas.

Teikiami nutarimų projektai paskelbti Lietuvos Respublikos Seimo Teisės aktų informacinėje sistemoje (TAIS).

Nutarimų projektus parengė Švietimo, mokslo ir sporto ministerijos Švietimo tinklo politikos departamento Mokyklų veiklos skyriaus (vedėjas Alvydas Puodžiukas, tel. +370 686 01 964, el. p. [Alvydas.Puodziukas@smsm.lt](mailto:Alvydas.Puodziukas@smsm.lt)) patarėja Stanislava Strolaitė (tel. +370 619 54 425, el. p. [Stanislava.Strolaite@smsm.lt](mailto:Stanislava.Strolaite@smsm.lt)).

PRIDEDAMA:

1. Nutarimo projektas Nr.1, 39 lapai.
2. Nutarimo projekto Nr. 1 lyginamasis variantas, 44 lapai.
3. Nutarimo projektas Nr.2, 1 lapas
4. Nutarimo projekto Nr. 2 lyginamasis variantas, 7 lapai.
5. Nutarimo projekto Nr. 1 Antikorupcinio vertinimo pažyma, 7 lapai.

|  |  |
| --- | --- |
| Švietimo, mokslo ir sporto viceministras | Ramūnas Skaudžius |

Stanislava Strolaitė, tel. 8 619 54 425, el. p. [Stanislava.Strolaite@smsm.lt](mailto:Stanislava.Strolaite@smsm.lt)